रिलायंस जियो ने अक्टूबर महीने में हरियाणा में सबसे ज्यादा ग्राहक जोड़े: ट्राई रिपोर्ट - reliance jio joins most customers in haryana in october according trai report
Updated: 05 Jan, 2019 06:03 PM
चंडीगढ़: रिलायंस जियो हरियाणा का एकमात्र निजी दूरसंचार ऑपरेटर है, जिसने अक्टूबर 2018 में नए ग्राहक जोड़े हैं जबकि प्रतिस्पर्धी वोडाफोन और आइडिया ने विलय के बाद वोडाफोन आइडिया के तौर पर और भारती एयरटेल ने ग्राहकों को खोया है। भारतीय दूरसंचार नियामक प्राधिकरण (ट्राई) की नई सब्सक्राइबर डेटा रिपोर्ट के अनुसार जियो ने अक्टूबर 2018 में 2.44 लाख ग्राहक जोड़े और जियो एकमात्र निजी दूरसंचार ऑपरेटर है जिसने अच्छी संख्या में ग्राहक जोड़े हैं, जबकि सरकारी कंपनी बीएसएनएल ने 62,916 ग्राहक जोड़े हैं।
वास्तव में, जियो ने सात महीनों (अप्रैल से अक्टूबर 2018) में हरियाणा में 16.53 लाख नए ग्राहक जोड़े हैं जबकि बीएसएनएल को छोड़कर अन्य सभी ऑपरेटरों ने ग्राहकों को खोया है। ट्राई की रिपोर्ट के अनुसार, अक्टूबर 2018 में, वोडाफोन आइडिया के 1.14 करोड़ ग्राहक, जियो के 64.23 लाख ग्राहक, बीएसएनएल के 48.42 लाख ग्राहक और भारती एयरटेल के 38.23 लाख ग्राहक थे।
अक्टूबर 2018 में वोडाफोन आइडिया ने 2.83 लाख ग्राहक खो दिए, भारती एयरटेल ने 46,300 ग्राहक खो दिए, जबकि जियो ने 2.44 लाख नए ग्राहक हासिल किए है। अक्टूबर 2018 में हरियाणा में जियो की ग्राहक बाजार हिस्सेदारी (सीएमएस), 23.4 प्रतिशत थी, वोडाफोन आइडिया की 41.7 प्रतिशत, बीएसएनएल की 17.6 प्रतिशत, एयरटेल की 13.9 प्रतिशत और अन्य की 3.4 प्रतिशत थी। 31 अक्टूबर, 2018 तक हरियाणा में ग्राहकों की कुल संख्या 2.75 करोड़ थी और इस सेवा क्षेत्र में 72,022 ग्राहकों की शुद्ध कमी देखी गई।
relliance jio
कुरुक्षेत्र की बेटी सुरभि काठपाल ने अन्तर्राष्ट्रीय स्तर पर किया हरियाणा का नाम रोशन